Rijeka, 12. listopada 2020.g.

**NAJAVA DOGAĐANJA I POZIV ZA MEDIJE**

**KONCERT I OTVORENJE IZLOŽBE VEDRANA RUŽIĆA *FORBIDDEN LIVE***

**U UTORAK U EXPORTU NA DELTI**

**U utorak, 13. listopada 2020.g. u 19 sati u Exportu na Delti počinje besplatni program *Forbidden Live*, projekt Vedrana Ružića nastao tik nakon pandemijske izolacije s ciljem spašavanja svakog, barem i kratkog, slobodnog trenutka stajanja na pozornici uživo pred publikom.**U višegodišnjem iskustvu povezivanja umjetnosti Ružić je ovom prilikom odlučio **povezati svoj slikarski i instalacijski rad sa glazbenim** te ih sinergički izvesti pod zajedničkim nazivom Forbidden Live u obliku izložbe i koncerta.

Tako će na galeriji Exporta prikazati **seriju vizualnih radova nastalih za vrijeme „lockdown“ izolacije** koju je iskoristio za inspiraciju nastanka u tišini. Koncept projekta sastoji se od nekoliko segmenata baziranih na temama izolacije, šutnje, cenzure, kontroliranosti, zarobljeništva u vlastitim domovima, strpljenja, iščekivanja, emigracije, zabranjene melodije u izričajskoj atmosferi „Arte Povere“.   
Izložba u Exportu ostaje otvorena **do 20. listopada 2020.g.**

**Od 20 sati slijedi koncert temeljen na najnovijem albumu Vedran Ružić kvarteta *Forbidden Live***, koji je snimljen početkom lipnja u Pazinu na prvom post-izolacijskom koncertu.

Kustos izložbe je **Mladen Lučić** dok su za glazbeni dio projekta zaduženi autorovi dugogodišnji kolege i prijatelji: **Hrvoje Galler** na klaviru, **Jaka Kopač** na alt. saksofonu, **Adriano Bernobić** na bubnjevima te sam **Vedran** **Ružić** na kontrabassu i bass gitari.

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42